সেহরি-ইফতারের সময়সূচি প্রকাশ
পবিত্র সিয়াম সাধনার মাসকে সামনে রেখে সেহরি ও ইফতারের সময়সূচি প্রকাশ করেছে ইসলামিক ফাউন্ডেশন।







আগামী ২৫ এপ্রিল রোজা শুরু হতে পারে ধরে নিয়ে এই সূচি ঠিক করা হয়েছে। 




সেহরির শেষ সময় সতর্কতামূলকভাবে সুবহে সাদিকের ৩ মিনিট আগে ধরা হয়েছে এবং ফজরের ওয়াক্ত শুরুর সময় সুবহে সাদিকের ৩ মিনিট পরে রাখা হয়েছে।
ইসলামিক ফাউন্ডেশনের সূচি অনুযায়ী ২৫ এপ্রিল প্রথম রোজা হলে ঢাকা ও আশপাশের এলাকায় সোমবার ভোর ৪টা ৫ মিনিটের মধ্যে সেহরি খেয়ে সন্ধ্যা ৬টা ২৮ মিনিটে ইফতার করতে হবে।
ইসলামিক ফাউন্ডেশন বলছে, সতর্কতামূলভাবে সেহরি শেষ হওয়ার ৬ মিনিট পর ফজরের আজান দিতে হবে। সূর্যাস্তের পর সতর্কতামূলকভাবে ৩ মিনিট বাড়িয়ে ইফতারের সময় নির্ধারণ করা হয়েছে।
তবে প্রথম রোজা শুরুর তারিখ চাঁদ দেখার ওপর নির্ভর করে পরিবর্তন হতে পারে বলেও জানিয়েছে ইসলামিক ফাউন্ডেশেন।

পবিত্র সিয়াম সাধনার মাসকে সামনে রেখে সেহরি ও ইফতারের সময়সূচি প্রকাশ করেছে ইসলামিক ফাউন্ডেশন।